आमिर ने पांच साल तक नहीं किया ओपन, जब खोला ताे चला ही नहीं
Shahrukh Khan Gifted a Laptop to Aamir Khan in 1996, Aamir did not open it for next five years, इंटरनेट पर इन दिनों आमिर खान का एक पुराना वीडियो वायरल है। इस वीडियो में आमिर ने बताया कि 1996 में वो और शाहरुख खान यूएस में एक शो करने गए थे। इस दौरान शाहरुख खान उनके लिए एक लैपटॉप खरीद कर लाए थे।
इंटरनेट पर इन दिनों आमिर खान का एक पुराना वीडियो वायरल है। इस वीडियो में आमिर ने बताया कि 1996 में वो और शाहरुख खान यूएस में एक शो करने गए थे। इस दौरान शाहरुख खान उनके लिए एक लैपटॉप खरीद कर लाए थे।
चूंकि, आमिर ज्यादा टेक्नो फ्रेंडली नहीं हैं इसलिए उन्होंने उस लैपटॉप को कई सालाें तक यूज नहीं किया। 5 साल बाद जब आमिर के मैनेजर ने इस लैपटाॅप को यूज करने के लिए ओपन किया तो वो स्टार्ट ही नहीं हुआ।
आमिर बोल- टेक्नोलॉजी के मामले में अपडेटेड थे शाहरुख 
एक इवेंट से वायरल हुए इस वीडियो में आमिर ने कहा, ‘टेक्नोलॉजी और मेरा दूर-दूर तक कोई वास्ता नहीं है।’
मैं आप लोगों को एक किस्सा सुनाता हूं। 1996 में मैं और शाहरुख यूएस और यूके में साथ में शोज कर रहे थे। शाहरुख उस वक्त भी टेक्नोलॉजी की काफी नॉलेज रखता था।’
मैंने लाइफ में कभी लैपटॉप यूज ही नहीं किया था
आमिर ने आगे बताया, ‘वो टाइम पर एक नया कम्पयूटर आया था। शाहरुख ने मुझसे कहा कि यह लेटेस्ट है और वो मेरे लिए एक लेकर आ रहा है। मैंने उसको बोला कि मैंने अपनी लाइफ में कभी लैपटॉप यूज नहीं किया। मुझे क्या ही जरूरत है।
तो वो बोला कि अरे तू समझ नहीं रहा, इसमें तू अपना ऑफिस डाल। उसने मेरे को बहुत समझाया तो मैंने बोला कि जो तू लेगा अपने लिए, वही तू मेरे लिए ले ले।’
5 साल बाद स्टार्ट ही नहीं हुआ लैपटॉप
शाहरुख, आमिर के लिए लैपटॉप लेकर तो आए पर आमिर ने इसे कई सालाें तक यूज ही नहीं किया। आमिर बोले, ‘पांच साल बाद मेरा एक नया मैनेजर आया।
उसने मुझसे बोला कि सर आपका एक लैपटाॅप हमेशा पड़ा रहता है। क्या मैं उसे यूज कर सकता हूं? मैंने कहा बिल्कुल यूज करो पर जब उसने वो लैपटॉप ओपन किया तो वो स्टार्ट ही नहीं हुआ।’
दोनों ने ‘पहला नशा’ में किया था कैमियो
आमिर खान और शाहरुख खान ने अब तक साथ में कोई फिल्म नहीं की है। हालांकि, दोनों आशुतोष गोवारिकर की डायरेक्टोरियल डेब्यू फिल्म ‘पहला नशा’ में साथ नजर आए थे। 1993 में रिलीज हुई इस फिल्म में दोनों ने कैमियो रोल किया था।